मान सिंह द्वितीय
HH सरामद-ए-राजा-ए-हिंदुस्तान राज राजेश्वर राज राजेंद्र महाराजधिराज महाराजा सवाई सर श्री मान सिंहजी द्वितीय (कुंवरजी मोर मुकुट सिंह; 21 अगस्त 1911– 24 जून 1970) कछवाहा राजवंश से संबन्धित जयपुर के अंतिम महाराजा थे। उन्होंने 1922 से लेकर राज्य के भारत में विलय (1949) तक शासन किया। इसके बाद उन्होंने 1949 से लेकर 1956 तक राजस्थान के राजप्रमुख के रूप में कार्य संभाला। बाद के सालों में इन्होंने स्पेन में भारत के राजदूत के रूप में कार्य किया। महाराजा सवाई सर श्री मान सिंहजी द्वितीय को अच्छे खिलाड़ी होने के साथ-साथ पोलो के खेल में खासम खास शोहरत हासिल थी।